外流港將 賽事改期!想捧「韋婉」場再等吓先
2024年04月26日 19:30
東網電視
更多新聞短片
穿上高雄先鋒21號球衣的韋婉婷,與來自日本的隊友相處融洽。 (高雄先鋒fb及受訪者提供圖片)
足球生涯第3度外流的「韋婉」韋婉婷,原本很大機會在周六(27日)的賽事,首度列入高雄Attackers FC(高雄先鋒)的大軍名單,但因天氣關係,賽事將擇日再賽,令「韋婉」最快要到下月(5月)11日,才有望上演其地標戰。木蘭聯賽開鑼前不慎於練習中受傷的「韋婉」表示,期待為新東家披甲已久,揚言會珍惜每一次的上陣機會,用表現回報會方,以及每一位支持其外闖的朋友和球迷。
本月13日的開鑼戰,作客0比0賽和花蓮女足的高雄先鋒,原定周六將第一次主場出擊,於高雄市立楠梓足球場迎戰新北航源。「我好想快啲可以落場!」對花蓮前練習中受傷致肌肉撕裂的「韋婉」,斬釘切鐵道出其心聲。自今年2月20日離開香港,「韋婉」來到台灣已經超過兩個月,雖然外流經驗豐富,但她仍然十分感激高雄先鋒的職球員,令她可以極速適應寶島的生活。「同之前兩次比較,呢度溝通容易好多,而且球會職員同隊友,都好肯幫我同其他外援去適應,到呢一刻為止,我生活得好好。」「韋婉」笑指若要舉出和之前外流最大分別的地方,就是今次高雄先鋒提供給她和外援居住的宿舍設有廚房,幾乎每天都會自己煮飯的她,定時定候就要和同屋住去買餸,屬前所未有的體驗。
早在木蘭聯賽展開前,高雄先鋒已透過社交平台,上載球員的造型照,以及各式各樣的宣傳短片,種種安排對「韋婉」而言都十分新鮮。「踢咗咁多年波,球會花咁多人力物力去為球員拍造型照,我都係第一次。過程入面,完全感受到球會對球員嘅重視。之前世界盃外圍賽,中華台北對吉爾吉斯喺高雄先鋒嘅主場度踢,球會安排我哋去球場同入場球迷打招呼、介紹自己,感覺都好新鮮。」在宣傳海報中站C位的「韋婉」謂。
[p7]
在球會的安排下,「韋婉」和幾位日本籍隊友,包括塚本奈緒和三木良美等一同居住。「因為我最遲歸隊,所以係最後入住宿舍嗰個,可能因為咁,幾位日本外援都好照顧我。雖然大家生活上有啲文化差異,但係相處落都冇咩問題,依家熟落咗,佢哋會教我日文,我就教番佢哋廣東話,一齊住得好開心。」「韋婉」笑說。
高雄先鋒今季雄心萬丈,「韋婉」指全隊上下都十分齊心,希望能夠創出佳績。「第一場因為傷咗踢唔到,所以好想可以快啲落場,同隊友一齊挑戰聯賽錦標!」由於天氣關係,高雄先鋒周六(27日)晚上6時對新北航源一仗將要改期,而下一輪聯賽會5月11日舉行,屆時高雄先鋒會作客台中藍鯨。